Henare Peeni: Third ReadingsText is incorporated into the Bound VolumeHenare Peeni: Third Readings[Sitting date: 08 September 2015. Volume:708;Page:6420. Text is incorporated into the Bound Volume.]PEENI HENARE (Labour—Tāmaki Makaurau): “Uea uea uea te tauā iti te tauā rahi ki aTūtangatanga te ara ki Whīria te paiaka o te riri ki Whatu Manunu Hara Manunu!E hia aku mate kai taku tua kai taku aro? Piha piha manawa o te ika kua riroēhara e tauā koia. Koia ā Ngū koia a Whē koia a Patupatu koia a Rangahua ko te tama i torohakina e koe ki Mataterā ki Waeroti ki Waerota te tau mai ai tō huakuru tiwha! Tiwha horahia whakataka te hua o te kauri e taku raupatu ki te Tonga waikau te mataote uhi ka tukoki haonui haoroa hui Tangaroa Mahuta i runga Mahuta i raro Mahuta i uta Mahuta i tai he kapua kē hoki ko Atirua.Ko Te Atirua i tau ki hea?I tau ki runga i tau ki hea? I tau ki raro!I tau ki Maunganui ki Maungaroa ki Maungaharuru i taku manawa a Tūmakatea!I taku manawa ka irihia nei ki te whei ao ki te ao mārama tihewa mauriora!”E ōku rangatira ka tautoko ahau i ngā tangi ki ō tātau tini aituā. Kua waha nei tō tātou Whare i te nuinga o rātou anā kua kōrero mai mō ngā tūpuna rongonui ki ēnei whakatupuranga arā ko Whina Cooper arā ko Matiu Rata me te tini me te mano! Ka tāpae atu ahau tō koutou mokopuna i ngā roimata mō tōku pāpā kai pōhēhē tēnei Whare nō Ngāti Hine anake mātau. Ka tāpae tonu ahau i te ingoa o tōku tupuna a Himi Hēnare i ngā mate ka tangihia ka mihihia nō reira haere e ngā mate haere! Ka tau ahau ki runga i te maunga o Maunganui ka titiro whakararo ki tērā o tātau arā ko Manos Nathan kua ngaro atu ki Te Pō! Kotahi tonu te kōrero haere mai haere!E ōku rangatira ko te nuinga o ngā tāngata e waha nei i ō tātou tini aituā he mea maumahara. Ki tēnei nā e mōhio mārika ana ahau i te taonga o te whakapapa. Ka puritia ka kōrerotia i ngā wā katoa. Koinā tāku e mōhio ana he aha nei nā ōna hua katoa? Kai pōhēhē tēnei Whare ko tēnei pire i takea mai nō nainei tata ake nei kahore! Nō reira ko taku hiahia i te rā nei tā te mea ko te nuinga o ngā kōrero kua kōrerohia ka kapohia ake e ahau i ōku pānga ki a koutou e ōku rangatira! I te pānuitanga tuatahi o tēnei pire i kōrero atu ahau ki mua i tō koutou aroaro me tāku e mea nei anā ka kōrero ahau i ngā pānga whakapapa ki a koutou kia mōhio ai koutou ahakoa kua taunga tēnei kerēme wēnei nawe wēnei amuamu ki mua i te aroaro o Te Karauna kei konei tonu mātau me te whawhai i te take.Nō reira ka tīmata ake ahau ko Te Rarawa-kai-whare e! Ko Rāhiri ka moe i a Whakaruru ka puta ki waho ko Rongomai. Ka moe i a Te Kahuwhero ka puta ki waho ko Matau Tūrangi. Ka moe i a Kōtete ka puta ki waho ko Te Reinga Kotikoti ka moe i a Tare ka puta ki waho ko Te Kurī. Ka moe i a Utu-utu ka puta ki waho ko Ruapounamu ka moe i a Te Tarutaru ka puta ki waho ko Ngāmotu tāna ko Te Mārino tāna ko Te Morenga tāna ko Mānihi tāna ko Mereana tāna ko Tiopira i moe i a Rikihia ka puta ki waho ko Hera ka moe i a Tau Hēnare ka puta ki waho ko karani-pāpā ko pāpā ko ahau.Ka whakataukītia e ō tātau mātua tūpuna: “Ko Te Atua ki Te Rangi ko Te Aupōuri ki te whenua.” Ko Ruanui tāna ko Korako-nui-a-rua ko Mātītī ko Wāwenga ko Hakumanu ko Taiwawe ko Tūputa ko Mārama ko Papa ko Hou-te-rangi ko Waimirirangi ka moe i a Kairewa ka puta ki waho ko Haere-ki-te-rā ko Tatamoana a More-te-korohunga anā ko Te Ikanui ko Te Maanga ko Te Ikanui Tuarua ko Irimate ko Ngātete ko Ritihia ka puta ki waho ko Hera ka moe i a Tau Hēnare ka puta ko Himi ko pāpā ko ahau. Ko Kurahaupō te waka ko Pōhurihanga te tangata ko Pōhurihanga ka moe i a Maieke ka puta ko Ngāti Kurī Matakakā Ngāti Kurī Matamomoe. E ōku rangatira kua waha ahau i ngā whakapapa ka āhei koutou te tātai ka āhei koutou te aru mai ka āhei koutou te mihi mai!Nā ka whai whakaaro ahau mō tōku ki roto o NgāiTakoto. Ka moe a Tūwhakatere i a Tūterangihiatohia ko Ngāti Kurī rāua ko Tūpoia o Ngāti Kahu ka puta a NgāiTakoto te hua o te pōuri te hua o te mamae. Ko te take ka waiho nā atu ko Ngāi Takoto mō te wāhanga whakamutunga ki ngā whakapapa hoi anō hei whakamahara i tō tātou Whare me te Minita e noho nei he whānau katoa tātau mai i ngā pākau e rua o Te Ika tae noa atu ki Te Rerenga Wairua.E ōku rangatira e hiahia ana au ki te tohutohu i tēnei Whare i te mana o Te Hiku o Te Ika. He tini ngā tāngata nō roto i a koutou i uru mai ki roto i tēnei Whare! Kawe mai i ngā kaupapa nui i ngā kaupapa whakahirahira o Te Tai Tokerau ki roto i te Whare Pāremata e tū nei! Kua kōrero te Whare mō Matiu Rata nā ka whakaaro ake ahau ki a Tākuta Bruce Gregory! Ka whakaaro ake ahau ki a Tau Hēnare tamaiti kaua ko Tau Hēnare tupuna! Ka whakaaro ake ahau mō tōku pāpā a Dover Samuels! Arā ko Hone Harawira kua waho nei i tō tātau Whare! Anā nō roto anō hoki i a koutou ko tērā nanakia a Shane Jones! Kai pōhēhē koutou otirā te Whare ko te Minita Māori i tēnei wā ehara nō Rotorua nō Te Arawa anake ēngari i roto i a koutou i roto i a tātau arā ko Te Ururoa Flavell. Kei tēnei taha tonu o te Whare ko Adrian Rūrawhe nō roto i a tātau o Te Hiku! Anā kua kōrero mai tōku tuakana a Kelvin i ōna pānga katoa ki a koutou ki te tupuna ki a Tōhē. Nā tae noa iho mai ki ahau e tū nei ko tātau katoa.E ōku rangatira kua kōrerotia katoatia ngā kōrero! E mōhio ana koutou katoa ki ngā kōrero i roto i tēnei pire ngā take whakahoki atu whenua ngā take pūtea ngā take e pā ana ki ngā ingoa kua roa rawa tātau e puritia nei e kōrero nei. Nō reira ēhara tēnei i te takaroa i ngā kōrero kahore! Hoi anō ko te tāpae i waku mihi ki ngā mihi kua tukuna atu ki runga i a koutou. Kei a au nei wētahi kōrero e hiahia ana hai whakakapi ake i tōku kōrero i te rā nei.Tuatahi e te Whare ko te īnoi ki tō tātou Kaihanga māna koutou e tiaki e tāwharau ki roto i ngā tau kei mua i a koutou anā me tō koutou hokinga atu ki te hau kāinga kia tiaki tō tātou Kaihanga i a koutou me ngā moemoeā o ngā uri whakatupu o ngā uri e haere ake nei. E ōku rangatira anei hoki ngā kōrero o ngā mātua tūpuna hai āta whakaarohia mā tātou i te rā nei hei kōrero whakakapi ka kapohia ake e ahau i te whakataukī o Te Rarawa: “Me āta tukutuku i ngā waiata rere o Te Waitaha Pāua kei tokia e Te Patu ā Te Tonga kia māniania te haere whao atu ai!”. Nā ka kapohia ake e ahau i te whakataukī o ngā mātua tūpuna ki roto i a tātau e Te Hiku hei whakakapi ake: “Hei ahau koe i whai piringi taku ūkaipō hei a koe rānei tāua e pāhuahua ai kahore!”. Hei a tāua tonu paringa tai moana tumunga tai tangata he purapura e ruia ai te rēanga tangata e puta ai kia puta ake ki te whei ao ki te ao mārama. Te Hiku tēnā koutou e te Whare tēnā tātau katoa![“Push forward push forward push forward the small and large war parties to Tūtangatanga the pathway to Whīria the root of the wrath to Whatu Manunu to Hara Manunu to Hara Manunu. How many have I slain behind and in front of me? Ah! Fish gills and internal organs taken by that war party there? No! There is Ngū Whē Patupatu Rangahua the young man impelled by you and at Mataterā Waeroti and Waerota your haukuru adze was conspicuous. My conquest of the product from the kauri that was prepared and displayed was conspicuous. At the bathing waters of Tonga where the chisel struck at an angle the harvest was massive and long; assemble Tangaroa Mahuta above below shoreward seaward as well and the cloud Atirua as well. Where did Atirau settle—above? Where? It settled further down at Maunganui Maungaroa Maungaharuru and in my heart Tūmakatea that is to be suspended in the natural and enlightened world behold the breath of life!”To my esteemed leaders I endorse the laments to the myriad of our dead. Our Parliament voiced most of the well-known ancestors like Whina Cooper Matiu Rata—the myriad and the thousands that this generation alluded to. I your grandchild shed my tears for my father and just in case this House might think mistakenly that we are solely from Ngāti Hine I will submit the name of my grandfather James Hēnare who died was grieved over and had tributes accorded to him. Therefore depart the dead farewell! I settle myself upon Maunganui and look downwards at one of ours namely Manos Nathan who has been lost to the void. There is only one thing to say: welcome and farewell!My esteemed ones the majority of the people who were voicing the myriad of our dead were recalling memories. To this one I implicitly understand just how much of a treasure genealogy is. It is retained and spoken about at all times. That then is a real benefit and I know it. This House may mistakenly assume that this bill is of very recent origins—not at all! Therefore my desire today because much of what there is to talk about has been covered is to snatch up my connections to you collectively as something to speak on my esteemed ones. In the first reading of this bill I said that I was going to talk to you collectively about my genealogical connections which I will do to make you aware that although this claim and these grievances and complaints have been settled before the Crown we are still here and will continue to fight the issue.So I begin with Te Rarawa-kai-whare. Rāhiri married Whakaruru and Rongomai was born who married Te Kahuwhero and Matau Tūrangi was born. Matau Tūrangi married Kōtete and Te Reinga Kotikoti was born who married Tare and Te Kurī was born. Te Kurī married Utu-utu and Ruapounamu was born who married Te Tarutaru and Ngāmotu and Te Mārino Te Mōrenga Mānihi Mereana and Tiopira were born. Tiopira married Ritihia and Hera was born. She married Tau Hēnare and my grandfather Himi and my father Ērima who begat me were born.Our ancestors uttered the aphorism: “God is to Heaven as Te Aupōuri is to the land.” Ruanui begat Kōrako-nui-ā-rua who begat Mātītī who begat Wāwenga who begat Hakumanu who begat Taiwawe who begat Tūputa who begat Mārama who begat Papa who begat Hou-te-rangi who begat Waimirirangi who married Kairewa who begat Haere-ki-te-rā who begat Takamoana who begat More-te-korohunga who begat Te Ikanui who begat Maanga who begat Ikanui who begat Irimate who begat Ngātete who begat Ritihia who begat Hera who married Tau Hēnare who begat Himi who begat Ērima my father who begat me. Kurahaupō is the canoe andPōhurihanga is the man who married Maieke and Ngāti Kurī Matakakā and Ngāti Kurī Matamomoe emerged. So my esteemed leaders I have articulated the genealogies which you can now recite; follow along and acknowledge!I have an opportunity now in terms of my connections inside NgāiTakoto. Tūwhakatere married Tūterangiātōhia of Ngāti Kurī and Tūpoia of Ngāti Kahu and NgāiTakoto emerged the product of sadness and hurt. The reason why NgāiTakoto was left for the last part of the genealogies was to remind our House and the Minister sitting here that we are all family from both shoulder blades of the Fish right through to the Leaping-Off Place of the Spirits.My esteemed leaders I wanted to advise this House about the influence that the Tail of the Fish has. Myriads of people have come from within you Te Hiku into this House! They have brought with them policies of huge importance and significance from Te Tai Tokerau into the House standing here. The House spoke about Matiu Rata. Now then I thought about Dr Bruce Gregory and then about the younger Tau Hēnare—not the older version my ancestor Tau Hēnare! Then my thoughts turned to my uncle Dover Samuels. Oh yes and Hone Harawira who is out of our House now. And yes another one from within you Te Hiku that rascal Shane Jones! But indeed just in case you of the House assume that the current Minister of Māori Development that Te Ururoa Flavell there is totally from Rotorua and belongs to Te Arawa he is not; he is from within you Te Hiku from within us; he is one of our own. And right here on this side of the House Adrian Rūrawhe. He is from within us Te Hiku! And here is another one. My senior colleague here Kelvin Davis has already told you collectively about all his links to the ancestor Tōhē. And now to me standing here and to all of us.My esteemed ones all the talking has been done. All of you know what is contained in this bill relating to matters about the return of land funding and place names we have kept for a long time and continue to negotiate. So I am not going to prolong the contributions—not at all. There is nothing more except to add my tributes to those that have been heaped upon you collectively.I have some words that I want to express to close my contribution today. Firstly to the House I pray to our Creator that He cares and shelters you in future years and as you return home and that He protects you and the dreams of the descendants of the present and future generations. And so to you my noble people some words as well from all of our forefathers for us to consider carefully as a closing statement. I snatch up a Te Rarawa proverb: “The gentle waters at Te Waitaha Pāua flow continuously as Te Tonga chisels his adze with difficulty.” And furthermore I snatch up the proverb of the forefathers from within us Te Hiku to conclude: “Is it through me that you gained a haven my mother or is it through you that you and I will be pillaged? No!”. It is only through both of us working together as a single ebbing and incoming tide of humanity that the seed can be sown properly for generations of man to emerge into the natural and enlightened world. Congratulations to you Te Hiku and to us all in the House!]